മകളുടെ ചോരക്കുഞ്ഞിനെ ശിശുക്ഷേമ സമിതിക്ക് നല്കിയത് പേരുര്ക്കടയിലെ വിപ്ലവ കുടുംബം കൊച്ചു മകളെ തട്ടിയെടുത്തത് അച്ഛന്റെ പേരില് വീമ്ബു പറഞ്ഞു നടക്കുന്ന മകന്! കേരളത്തെ ഞെട്ടിച്ച നെയ്യാര് മെഡിസിറ്റിലെ രഹസ്യ സിസേറിയനും കുട്ടിയെ കടത്തലിനും ചുക്കാന് പിടിച്ചത് പേരൂര്ക്കട സദാശിവന്റെ പുത്രന് അനുപമയുടേയും അജിത്തിന്റേയും കണ്ണീര് പൊലീസ് കാണാത്തതിന് പിന്നില് ഈ ബന്ധങ്ങള് തിരുവനന്തപുരം: പ്രണയിച്ച് ഒരുമിച്ചിട്ടും സ്വന്തം ചോരയില് പിറന്ന കുട്ടിയില്ല. ഇതാണ് തിരുവനന്തപുരം സ്വദേശികളായ അജിത്തും അനുപമയും അനുഭവിക്കുന്ന വേദന. ഇവര്ക്ക് ലഭിച്ച കുട്ടിയെ അനുപമയുടെ മാതാപിതാക്കള് ജനിച്ചയുടന് വേര്പ്പെടുത്തി. പ്രസവം അനുപമയുടെ വീട്ടുകാര്ക്കൊപ്പം ആയതിനാല് കുട്ടിയെ ബലമായി പിടിച്ചെടുത്തു എന്നാണ് ആരോപണം. അതിന് ശേഷം ശിശു ക്ഷേമ സമിതിക്ക് നിയമപരമായി കൈമാറി. അതാണ് സാക്ഷര കേരളം. പണമുള്ള വീട്ടിലെ കുട്ടികളുടെ വിവാഹത്തിന് മുമ്ബുള്ള ഗര്ഭത്തില് ശിശുക്ഷേമ സമിതി ഇടപെടുമോ എന്നതാണ് ഇപ്പോള് ഉയരുന്ന ചോദ്യം. കുട്ടിയെ ഭര്ത്താവിന്റെ അടുത്താക്കി കാമുകനൊപ്പം ഓടുന്ന അമ്മമാരെ ജുവനൈല് ജസ്റ്റീസ് നിയമ പ്രകാരം അകത്തിടുന്ന നാടാണ് കേരളം. എന്നാല് തന്റെ കുട്ടിയെ അച്ഛന് മോഷ്ടിച്ചെടുത്തുവെന്ന് അനുപമ പറയുമ്ബോഴും കേരളത്തിലെ പൊലീസ് അനുമപയുടെ വാക്കുകളെ കള്ളമെന്ന് പറയുന്നു. അച്ഛന് ജയചന്ദ്രനാണ് ശരിയെന്ന് പൊലീസ് വിധിയെഴുതുന്നു. ഇതിന് പിന്നില് രാഷ്ട്രീയ കരുത്താണ്. തിരുവനന്തപുരത്തെ സിപിഎം ശക്തികേന്ദ്രമാണ് പേരുര്ക്കട. ഇവിടെ ലോക്കല് കമ്മറ്റി അംഗം മാത്രമാണ് ജയചന്ദ്രന്. എന്നാല് സാധാരണ ലോക്കലുകള്ക്ക് കിട്ടുന്നതിനേക്കാള് പിന്തുണ ജയചന്ദ്രന് പാര്ട്ടിയിലുണ്ട്. അതിന് കാരണം സഖാവ് പേരൂര്ക്കട സദാശിവന് എന്ന അച്ഛന്റെ മകനെന്ന ലേബലാണ്. തിരുവനന്തപുരത്ത് സിപിഎമ്മിനെ കെട്ടിപെടുക്കുന്നതില് മുമ്ബില് നിന്ന നേതാവാണ് പേരൂര്ക്കട സദാശിവന്. സിപിഎം സംസ്ഥാന സമിതിയിലെ മുന് അംഗം. സാദാശിവന്റെ ഭാര്യയെ തിരുവനന്തപുരം മേയറായി പോലും പരിഗണിച്ചിരുന്നു. അങ്ങനെ ആഴത്തില് കമ്യൂണിസ്റ്റുകളായ കുടുംബം. ഈ കുടുംബത്തിലെ പാര്ട്ടി അംഗമാണ് മകളുടെ കുട്ടിയെ തട്ടിക്കൊണ്ടു പോയതെന്നാണ് ആരോപണം. പ്രസവിച്ച ശേഷം മൂന്നു ദിവസം മാത്രമാണ് അനുപമയ്ക്ക് കുട്ടിയെ കാണാന് കഴിഞ്ഞത്. ഒന്നുകില് ആത്മഹത്യ ചെയ്യാം അല്ലെങ്കില് ഞങ്ങള് ഭ്രാന്താശുപത്രിയില് അടയ്ക്കും എന്നാണ് അനുപമയോട് സ്വന്തം മാതാപിതാക്കള് പറഞ്ഞത്. കഅജിത്ത് മുന് ഡിവൈഎഫ്ഐ നേതാവും കുടുംബം പാര്ട്ടി കുടുംബവുമാണ്. പക്ഷെ പ്രശ്നത്തില് സിപിഎം അനുപമയുടെ കുടുംബത്തോടോപ്പമാണ് നിലയുറപ്പിച്ചത്. സിപിഎം ജില്ലാ നേതൃത്വം ഇടപെട്ടതിനാല് അവര്ക്ക് പൊലീസില് നിന്നും നീതി ലഭിച്ചില്ല. നെയ്യാര് മെഡിസിറ്റിയിലായിരുന്നു പ്രസവം. കാട്ടക്കടയിലെ ആശുപത്രിയില് നിന്നാണ് കൂട്ടിയെ കൊണ്ടു പോയതെന്നാണ് അനുപമ പറയുന്നത്. കുട്ടി നഷ്ടമായപ്പോള് ബന്ധു വീട്ടില് നിന്ന് ഒളിച്ചോടിയാണ് അനുപമ അജിത്തിനൊപ്പം പോയത്. മുഖ്യമന്ത്രിക്ക് പരാതി നല്കിയപ്പോള് ആ പരാതിയും ഇവര്ക്ക് നീതി നിഷേധിച്ച പേരൂര്ക്കട പൊലീസ് സ്റ്റേഷനില് തന്നെയാണ് വന്നത്. ഒടുവില് അസിസ്റ്റന്റ്റ് പൊലീസ് കമ്മിഷണറുടെ ഇടപെടല് വഴിയാണ് കുട്ടിയെ മാതാപിതാക്കള് അമ്മത്തോട്ടിലില് ഏല്പ്പിച്ചു എന്ന കാര്യം പോലും ഈ ദമ്ബതികള്ക്ക് മനസിലാകുന്നത്. തന്നില് ബലമായി ഒപ്പിട്ട് വാങ്ങിയ കത്തില് വാചകങ്ങള് എഴുതി ചേര്ത്ത ശേഷം കുട്ടിയെ അമ്മത്തൊട്ടിലില് ഉപേക്ഷിക്കുകയായിരുന്നു എന്നാണ് അനുപമ പറയുന്നത്. കുഞ്ഞിനെ തമിഴ്നാടില് ഒരിടത്ത് ഏല്പ്പിച്ചു എന്ന് മാമന് പറയുമ്ബോള് മറ്റൊരിടത്ത് ഏല്പ്പിച്ചു എന്ന് ബന്ധുക്കളും അമ്മത്തൊട്ടിലില് എന്ന് മാതാപിതാക്കളും പറയുന്നു. പക്ഷെ കുട്ടി ജീവിച്ചിരിപ്പുണ്ടോ എന്ന് പോലും അനുപമയ്ക്ക് അറിയില്ല. ഇനി കോടതിയുടെ സഹായം തേടാനാണ് ദമ്ബതികള് ഒരുങ്ങുന്നത്. അനുപമയുടെ ചേച്ചിയുടെ വിവാഹാവശ്യത്തിന് എന്ന് പറഞ്ഞ് പ്രസവത്തിന് രണ്ട് ദിവസം മുമ്ബ് ജയചന്ദ്രന് ഏതൊക്കെയോ പേപ്പറുകളില് അനുപമയെ കൊണ്ട് ഒപ്പിടുവിച്ചിരുന്നു. കുട്ടിയെ ശിശുക്ഷേമസമിതിക്ക് കൈമാറിയത് അനുപമയുടെ അനുമതിയോടെയാണെന്ന് കാണിക്കാന് ആ പേപ്പറുകളാണ് ജയചന്ദ്രന് ഹാജരാക്കുന്നതെന്ന് അജിത്ത് ആരോപിക്കുന്നു. അനുപമയുടെ പ്രസവത്തിന് രണ്ട് ദിവസംമുമ്ബ് സിപിഎമ്മിന്റെ രണ്ട് പ്രാദേശികനേതാക്കളായ അഭിഭാഷകര് വീട്ടിലെത്തിയാണ് ചേച്ചിയുടെ വിവാഹത്തിന്റെ ആവശ്യത്തിനെന്ന് പറഞ്ഞ് അനുപമയുടെ ഒപ്പ് വാങ്ങിയത്. കുട്ടിയെ വിട്ടുകിട്ടാന് മാസങ്ങളായി പൊലീസ് സ്റ്റേഷനിലും പാര്ട്ടി ഘടകങ്ങളിലും പരാതിപ്പെടുന്നു. എന്നാല് ശിശുക്ഷേമസമിതിക്കാണ് കുട്ടിയെ കൈമാറിയത് എന്ന് പോലും ആരും വെളിപ്പെടുത്തിയില്ല. പേരൂര്ക്കട പൊലീസ് സ്റ്റേഷനില് പല തവണ വിളിച്ചുവരുത്തി മണിക്കൂറുകളോളം കാത്തിരുത്തിക്കും. എന്നിട്ട് ജയചന്ദ്രന് വന്നില്ലെന്ന് പറഞ്ഞ് പറഞ്ഞുവിടും. നിരവധി ദിവസങ്ങളില് ഇത് ആവര്ത്തിച്ചു. തങ്ങള് പലവട്ടം ആവശ്യപ്പെട്ടിട്ടും ജയചന്ദ്രന് ഹാജരാക്കിയ രേഖകളൊന്നും സ്റ്റേഷനില് നിന്നും കാണിച്ചില്ലെന്നും അജിത്ത് മറുനാടനോട് പറഞ്ഞു. പേരൂര്ക്കട സ്റ്റേഷനില് നീതി ലഭിക്കാതെയതോടെ എസിപിക്ക് പരാതി നല്കി. രണ്ട് മാസം മുമ്ബ് എസിപിയുടെ ഓഫീസില് വച്ചാണ് ജയചന്ദ്രന് ഹാജരാക്കിയ രേഖകള് കാണുന്നത്. അപ്പോഴാണ് ശിശുക്ഷേമസമിതിയിലാണ് കുട്ടിയെ നല്കിയതെന്ന് അറിയുന്നത്. നേരത്തെ ഇതറിഞ്ഞിരുന്നുവെങ്കില് കുട്ടിയെ തിരിച്ചെടുക്കാന് കഴിയുമായിരുന്നുവെന്നും അജിത്ത് സങ്കടപ്പെടുന്നു. എല്സി മെമ്ബര് കൂടിയായ ജയചന്ദ്രന് കുട്ടിയെ എടുത്തുമാറ്റിയതിനെതിരെ ഏര്യാ സെക്രട്ടറി മുതല് പിബി മെമ്ബര് വ്യന്ദാ കാരാട്ട് വരെയുള്ളവര്ക്ക് പരാതികള് നല്കി. എന്നാല് അതില് അനുഭാവപൂര്വം പെരുമാറിയത് വൃന്ദാകാരാട്ട് മാത്രമാണ്. ശ്രീമതി ടീച്ചര് ഉരുണ്ടുകളിക്കുകയായിരുന്നു. ജില്ലാ സെക്രട്ടറി അടക്കമുള്ള നേതാക്കള് തങ്ങളെ ഭീഷണിപ്പെടുത്തുന്ന നിലപാടാണ് കൈക്കൊണ്ടത്. തന്നെ ഇവിടെ ജീവിക്കാന് അനുവദിക്കില്ലെന്ന് ഭീഷണിപ്പെടുത്തി. പൊലീസ് സ്റ്റേഷനില് നിരന്തരം ഇടപെട്ട് കേസില് നീതി നിഷേധിച്ചു. പാര്ട്ടി തങ്ങളെ വേട്ടയാടുകയാണെന്നും മുന് പാര്ട്ടി മെമ്ബര് കൂടിയായ അജിത്ത് പറയുന്നു. എന്നാല് ജയചന്ദ്രന്റെ വാദങ്ങളെ ശരിവയ്ക്കുന്ന നിലപാടാണ് പേരൂര്ക്കട പൊലീസിന്റേത്. മുമ്ബുതന്നെ ഇതുസംബന്ധിച്ച് മുഖ്യമന്ത്രിയുടെ ഓഫീസില് നിന്നും പരാതി ട്രാന്സ്ഫര് ചെയ്തിരുന്നുവെന്നും. കേസന്വേഷിച്ചപ്പോള് കുട്ടിയുടെ അമ്മയുടെ അനുമതിയോടെയാണ് ശിശുക്ഷേമസമിതിക്ക് കൈമാറിയതെന്ന് തെളിഞ്ഞെന്നും പൊലീസ് പറയുന്നു. അതിന്റെ ഭാഗമായി കേസ് ക്ലോസ് ചെയ്തെന്നും പേരൂര്ക്കട പൊലീസ് അവകാശപ്പെടുന്നു. സിപിഎം നേതാവായ അച്ഛന് എടുത്തുമാറ്റിയ കുഞ്ഞിനെ തേടി ഓഫീസികള് കയറിഇറങ്ങുന്ന അച്ഛന്റേയും അമ്മയുടെയും കഥ ഇന്നലെയാണ് ഏഷ്യാനെറ്റ് ന്യൂസ് റിപ്പോര്ട്ട് ചെയ്തത്. എസ്എഫ്ഐ പ്രവര്ത്തകയായിരുന്ന അനുപമയും ഡിവൈഎഫ്ഐ മേഖലാ സെക്രട്ടറിയായിരുന്ന അജിത്തും തമ്മില് പ്രണയത്തിലായിരുന്നു. അജിത്ത് അന്ന് വിവാഹിതന് ആയിരുന്നതുകൊണ്ടും ദളിത് ക്രിസ്ത്യന് ആയതുകൊണ്ടും ആ ബന്ധത്തെ വീട്ടുകാര് എതിര്ത്തു. ഇരട്ട വിവാഹം നിയമം അംഗീകരിക്കുന്നില്ല. അതുകൊണ്ട് തന്നെ ഈ സമയത്തെ എതിര്പ്പിന് നിയമപരമായ പിന്തുണയുണ്ടെന്ന് അവകാശപ്പെടാം. എന്നാല് പിന്നീട് സംഭവിച്ചതെല്ലാം ഞെട്ടിക്കുന്നതായിരുന്നു. വിവാഹത്തെ അച്ഛനും അമ്മയും എതിര്ക്കുന്നതിനിടെയില് അനുപമ ഗര്ഭിണിയായി. വീട്ടുകാരുടെ നേതൃത്വത്തില് തലസ്ഥാനത്തെ സ്വകാര്യ ആശുപത്രിയില് പ്രവേശിപ്പിച്ചു. കഴിഞ്ഞ ഒക്ടോബര് 19 ന് സിസേയറിനിലൂടെ ആണ്കുഞ്ഞിന് ജന്മം നല്കി. ജനുവരിയില് വിവാഹമോചനം നേടിയ അജിത്ത് മാര്ച്ച് മാസം മുതല് അനുപമയ്ക്കൊപ്പം താമസം തുടങ്ങി. ഏപ്രില് 19 ന് കുഞ്ഞിനെ കാണാനില്ലെന്ന പരാതി അനുപമ പേരൂര്ക്കട പൊലീസില് നല്കി. പക്ഷേ ഗുണമൊന്നും ഉണ്ടായില്ല. Stories you may Like